
Tisztelt Képviselő-testületek!

A körjegyzőség mint önállóan gazdálkodó költségvetési intézmény teljes költségvetése a székhelyközség, - Sióagárd - önkormányzatának költségvetésében szerepel. Fácánkert Község költségvetésében a körjegyzőség működésének költségei támogatásértékű kiadásként, mintegy a közösen fenntartott intézmény finanszírozásaként jelentkezik.

A körjegyzőség költségvetését meghatározó részben - a megállapodásnak megfelelően - a személyi juttatások előirányzata képezi. A személyi juttatások között szerepel a körjegyzőség köztisztviselőinek az önkormányzatok rendeleteiben szabályozott juttatásai, szociális támogatásai, e keret felhasználását a 2. számú melléklet mutatja be. 
A finanszírozás az alábbiak szerint történik:

- a  körjegyzőség köztisztviselőinek személyi juttatásait, járulékait annak a községnek az önkormányzata finanszírozza, melynek illetékességi területén található körjegyzőségi irodán a köztisztviselő dolgozik, 

- a körjegyző személyi juttatásait, járulékait, valamint a dologi kiadásokat az önkormányzatok lakosságszámuk arányában - 65% - 35%-os arányban  -  viselik.

A személyi juttatások és járulékok előirányzatainak módosítására már 2009. év közben sor került, melyre egyrészt a Fácánkerti Irodán történt személyi változás miatt, másrészt a 2009. évi EP választás, illetve a 2009. évi központi bérpolitikai intézkedések miatt. 
A dologi kiadások között szakkönyv, folyóirat, illetve szoftverbeszerzés, az EP választás dologi költségei, bankköltség, kezelési költségek, belföldi kiküldetések, illetve kötelező, és nem kötelező képzések költségei szerepelnek. 
Az 1.1. számú melléklet az Önkormányzati igazgatás, az 1.2. számú melléklet pedig az EP választás  bevételeit, illetve kiadásait mutatja.
Sióagárd-Fácánkert Községek Körjegyzőségének 2009. évi költségvetése - az önkormányzatok finanszírozásának köszönhetően megvalósult, teljesült.
A 2009. évi központi bérpolitikai intézkedések módosított előirányzatának meghatározásához szükséges adatot az Államkincstár várhatóan februárban közli, emiatt a testületeknek még egyszer jóvá kell majd hagyniuk a 2009. évi költségvetés módosítását és a zárszámadást. Az előterjesztett zárszámadás azonban a tényadatokat megfelelőn tartalmazza, kizárólag az előirányzat fog módosulni, mely a főösszeget nem érinti.
 Kérem a képviselő-testületeket, hogy a körjegyzőség 2009. évi költségvetésének végrehajtását az előterjesztés és annak mellékletei szerint fogadják el.

Határozati javaslat

Sióagárd-Fácánkert Községek Körjegyzősége 2009. évi költségvetésének végrehajtásáról

1) A képviselő-testület a körjegyzőség 2009. évi költségvetésének végrehajtását az előterjesztés és annak mellékletei szerint elfogadja. 
2) A képviselő-testületek tudomásul veszik, hogy a 2009. évi bérpolitikai intézkedésről szóló adatközlés alapján a 2009. évi költségvetés vonatkozó előirányzatát még módosítani kell, és ezt a zárszámadáson is át kell vezetni. A képviselő-testületek felkérik a körjegyzőt, hogy ennek megfelelően a javaslatát az adatközlést követő soros ülésekre terjessze elő.

Határidő: 1. pont azonnali


    2. MÁK adatközlést követő soros ülések 

Határidő: 2010. április 15.- az önkormányzati zárszámadáshoz kapcsolódó 
feladatokra

